মুহাম্মদ তাকি আমিনী

মুহাম্মদ তাকি আমিনী (৫ মে ১৯২৬ - ২১ জানুয়ারী ১৯৯১) একজন ভারতীয় সুন্নি ইসলামী পণ্ডিত, আইনবিদ, উর্দু লেখক এবং আলিগড় মুসলিম বিশ্ববিদ্যালয়ের ধর্মতত্ত্ব অনুষদের ডিন ছিলেন।  তিনি ইসলামী আইনশাস্ত্র সম্পর্কিত কাজকর্মের জন্য পরিচিত ছিলেন এবং তার ফিকহ ইসলামী কা তারাখি পাস মনজার বইটি ইসলামী বিজ্ঞান ও প্রযুক্তি বিশ্ববিদ্যালয়ে ইসলামিক স্টাডিজ বিষয়ে স্নাতকোত্তর ডিগ্রি অর্জনের জন্য প্রয়োজনীয় বই। 

 জন্ম ও শিক্ষা 
মুহম্মদ তাকি আমিনী ৫ মে ১৯২৬ সালে ব্রিটিশ ভারতের যুক্ত প্রদেশের (বর্তমানে উত্তর প্রদেশ) সুবেহায় জন্মগ্রহণ করেন।  তিনি প্রাথমিক মাদ্রাসায় প্রাথমিক শিক্ষা অর্জন করেন এবং পরে কানপুরের জামিউল উলুমে যান। তিনি দিল্লির মাদ্রাসা আমিনিয়ায় কেফায়াতুল্লাহ দেহলভির অধীনে দরসে নিজামী পড়াশোনা শেষ করেন।

 কর্মজীবন 
তিনি মাদ্রাসা সুবহানিয়া দিল্লি, কানপুরের নাদওয়াতুল উলামা ও জমিউল-উলুমে শিক্ষকতা শুরু করেন।  তিনি ১৯৫০ সালে নাগপুরে পাড়ি জমান, সেখানে তিনি মাদ্রাসা সানুভিয়া ও উচ্চ বিদ্যালয়ে প্রায় ৬ বছর যাবৎ অধ্যাপনা করেন এবং তারপরে ১৯৫৬ সালে দারুল উলুম মুনিয়ায় শিক্ষকতা করার জন্য তিনি আজমিরে চলে যান। সেখানে তিনি প্রিন্সিপাল এবং শায়খুল-হাদিসের দায়িত্ব লাভ করেন। দারুল উলুম মুইনিয়ায় তাঁর কর্মজীবন প্রায় সাত বছর স্থায়ী হয়েছিল এবং তিনি মূলত হাদীস বিজ্ঞান পড়াতেন।

সাঈদ আহমদ আকবরবাদীর অনুরোধে তিন ১৯৬৪ সালে আলীগড় মুসলিম বিশ্ববিদ্যালয়ে (এএমইউ) সুন্নি ধর্মতত্ত্ব বিভাগের প্রভাষক হিসাবে যোগদান করেন।  তিনি অধ্যাপক এবং বিভাগীয় প্রধান হয়েছিলেন। তত্ত্ববিজ্ঞান অনুষদের ডিন এবং ১৯৮৬ সাল পর্যন্ত এএমইউ-এর দায়িত্বে ছিলেন। তবে এএমইউর উপাচার্য সাইয়্যেদ হাশিম আলী তার পদটির মেয়াদ ১৯৮৯ সাল পর্যন্ত বাড়িয়েছিলেন। <ref name="nadwa" 

আমিনী আবুল হাসান আলী নদভী প্রতিষ্ঠিত একটি আইনশাসন পরিষদ মজলিস তাহকীকাত-শরীয়াহর সদস্য ছিলেন। 

 মৃত্যু এবং উত্তরাধিকার 
আমিনী ১৯৯১ সালের ২১ জানুয়ারি আলীগড়ে মারা যান।  এএমইউতে জাভেদ আহসান ফালাহী মাওলানা মুহাম্মদ তাকী আমিনী: জীবন ও অবদানের শীর্ষক একটি ডক্টরাল থিসিস লিখেছিলেন। 

 সাহিত্যিক কাজ 
আমিনীর বইগুলির মধ্যে রয়েছে:

 আহকাম-এ-শরিয়া মে হালাত-ও-জামানা কি রিয়াত
 ফিকহ-এ-ইসলামী কা তরীখী পাশ-ই-মনজার
 হাদিস কা দিরায়তি মেয়ার
 ইজতেহাদ কা তরীখি পাস-ই-মনজার
 ইসলাম কা জার'ই নিজাম
 লা-মাজহাবী দৌর কা তরীখি পাস-ই-মনজার
 মুরসালাত: ইলমি ওয়া দীনি
 তাহজিব কি তাশকিল-ই-জাবেদ
 কাইনাত মে ইনসান কা মাকাম
 সংস্কৃতি ও ইসলাম পুনর্গঠন 
 হিকমতুল কুরআন 

 তথ্যসূত্র 

গ্রন্থপঞ্জি



বিষয়শ্রেণী:ভারতের উর্দু লেখক
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:১৯৯১-এ মৃত্যু
বিষয়শ্রেণী:১৯২৬-এ জন্ম
বিষয়শ্রেণী:ভারতীয় আইনবিদ